《秋夕同林元培曾元鲁集李伯襄宅次伯襄韵》
明代·韩日缵

一尊聊共蓟门秋，秋色凭陵倚槛收。凉月祇应留客醉，清砧何事捣乡愁。

漫怜宋玉空裁赋，谁似相如故倦游。当席朱弦君独奏，惭予巴唱若为酬。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。